જરા જુઓ ! કે ઇબ્ને ખલદુન કે જે ઇતિહાસકાર છે, તેણે ઇમામ મહદી(અ.ત.ફ.શ.)ના વિષે એટલા માટે વાંધો ઉઠાવ્યો છે કે આપ(અ.સ.)નો ઝીક્ર સહીહ બુખારીમાં જોવા મળતો નથી, જ્યારે કે રીસાલતે મઆબ(સ.અ.વ.)ની ભવિષ્યવાણી પર તમામ ઇસ્લામી ફીરકા એ વાત ઉપર એક મત છે કે આપ(સ.અ.વ.)ના બાર જાનશીન હશે અને બધા ઔલાદે ફાતેમા(સ.અ.)માંથી હશે અને બારમાં જાનશીન ઇમામ મહદી(અ.સ.) હશે, જે દુનિયાને અદલો ઇન્સાફથી ભરી દેશે, જેવી રીતે દુનિયા ઝુલ્મો જૌરથી ભરેલી હશે. એવીજ રીતે આખરી ઝમાનાની બીજી પણ નિશાનીઓ આપ હઝરત(સ.અ.વ.) બયાન ફરમાવી છે. જલાલુદ્દીન સીયુતીએ તો આ ભવિષ્યવાણી પર કમાલ જ કરી દીધી. જલાલુદ્દીન સીયુતીએ લખ્યું છે કે બાર જાનશીન પૈગંબરે ઇસ્લામના વખતના ચાર ખલીફાઓ છે, ચાર બની ઉમય્યાથી છે અને બે બની અબ્બાસથી છે, જ્યારે કે બે ખલીફા વિષે જ્ઞાન નથી એટલે કે જાણકારી નથી. જ્યારે બારમાં જાનશીન પૈદા થશે ત્યારે તે આખર ઝમાનો હશે અને તે દુનિયાને અદ્લો ઇન્સાફથી ભરી દેશે અને બીજી એક મશહુર હદીસ કે જેની પર તમામ મુસલમાનો એક મત છે કે “જે પોતાના ઝમાનાના ઇમામને ઓળખ્યા વગર મરી જાય તો તે જહાલતની (કુફ્રની) મૌતે મરશે. આવી હદીસોનો ઇન્કાર કરવો એ બહુ જ મુશ્કીલ કામ છે, જેને આપણે અટકળ લગાવવી એવું કહીએ છે અને તે શક્ય છે અને આસાન રસ્તો પણ છે અથવા કમસે કમ બાતીલને હકક સાબીત કરવા માટે જોર જોરથી ઢોલ તો વગાડી જ શકાય છે, જેથી તે શોર અને અવાજમાં કોઇ મઝલુમની ફરીયાદ ન સંભળાય, જે કહે છે “કયાં છે એ ફરઝંદે રસુલ કે જે ઝુલ્મો જૌરને જડથી ઉખાડી ફેકી દેશે. એટલા માટે કે આવી નાલાઓ ફરીયાદ આખરી ઝમાનાના સીતમ સહન કરવાવાળા અને ઝુલ્મ સહન કરવાવાળાઓના સરપરસ્ત હુજ્જત ઇબ્ને હસનના વજુદે અકદસની સાબિતી અને ઠેકાણું આપે છે. એટલુ જ નહિં પરંતુ “કદ તબય્યનર રૂશ્દો મેનલ ગય્યે ની તફસીર પણ બયાન કરે છે પણ અફસોસ એ વાતનો છે કે દુશ્મનોથી લાપરવાહી એ પોતાના લોકો વચ્ચે પણ શક જેવી વસ્તુને જન્મ આપે છે.